Субота, 1 кастрычніка, выдалася лагодна-цёплай і па стане надвор’я, і па настроі людзей, якія таропка ў гэту раніцу накіроўваліся на каталіцкія могілкі. Узрушана-шчымлівы стан перажывалі, напэўна, усе, хто сабраўся каля пабудаванай капліцы. Факт з’яўлення такой святыні на нашай зямлі сведчыць пра тое, што людзям хочацца верыць у жыццё, жыццё вечнае. Бо, як было зазначана падчас Літургіі, мы аднабока глядзім на рэчаіснасць смерці. А гэта толькі фізічная з’ява, бо яе перамог Хрыстос сваім Уваскрашэннем. І новая святыня стала яскравым сведчаннем таму. Месца пахаванняў выклікае ў нас смутак і боль, горыч і слёзы. Цяпер жа ёсць магчымасць прыходзіць сюды не толькі падчас скрухі, але і для размовы з Богам, каб радавацца вечнаму жыццю, якое дае смерць. Гэта можна зразумець толькі маючы глыбокую веру. Таму і падобная святыня з’явілася менавіта тут, на могілках, каб мы маглі пераканацца ў словах з малітвы за памерлых